CELEX: C2006/294/111
Language: el
Date: 2006-12-02 00:00:00
Title: Υπόθεση T-265/06: Προσφυγή της 20ής Σεπτεμβρίου 2006 — Lee/DE κατά ΓΕΕΑ — Cooperativa Italiana di Ristorazione (PIAZZA del SOLE)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/54
            
         Προσφυγή της 20ής Σεπτεμβρίου 2006 — Lee/DE κατά ΓΕΕΑ — Cooperativa Italiana di Ristorazione (PIAZZA del SOLE)
   (Υπόθεση T-265/06)
   (2006/C 294/111)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγουσα: Sara Lee/DE NV (Ουτρέχτη, Κάτω Χώρες) (Εκπρόσωπος: C. Hollier-Larousse, avocat)
   Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Cooperativa Italiana di Ristorazione Soc. coop. rl
   Αιτήματα της προσφεύγουσας
   H προσφεύγουσα ζητεί από το Πρωτοδικείο
   
               —
            
            
               Να ακυρώσει και μεταρρυθμίσει την απόφαση του δεύτερου τμήματος προσφυγών του ΓΕΕΑ κατά το μέρος που επικυρώνει την απόρριψη της μερικής ανακοπής που άσκησε η αιτούσα την καταχώριση του κοινοτικού σήματος «PIAZZA del SOLE» με αριθμό 1 518 901 κατόπιν της ανακοπής με αριθμό B 337 081 ·
            
         
               —
            
            
               Κατά συνέπεια, να απορρίψει εν μέρει την αίτηση καταχωρίσεως του κοινοτικού σήματος «PIAZZA del SOLE» με αριθμό 1 518 901, στον βαθμό που αφορά προϊόντα των κλάσεων 21, 29, 30 και 42 ·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα
   
      Αιτούσα την καταχώριση κοινοτικού σήματος: Cooperativa Italiana di Ristorazione Soc. coop. rl
   
      Σήμα προς καταχώριση: Λεκτικό σήμα «PIAZZA del SOLE» για προϊόντα και υπηρεσίες των κλάσεων 16, 21, 25, 29, 30, 35, 36 και 42 — αίτηση με αριθμό 1 518 901
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Εθνικά και διεθνή λεκτικά σήματα «PIAZZA» και «PIAZZA D'ORO» για προϊόντα των κλάσεων 21, 29, 30 και 42
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 (1) στον βαθμό που το τμήμα προσφυγών υπέπεσε σε πλάνες με την προσβαλλόμενη απόφαση κρίνοντας ότι ο διακριτικός χαρακτήρας του κοινού στοιχείου των επίδικων σημείων δεν ήταν ισχυρός, στον βαθμό που συνήγαγε τα συμπεράσματα που επιβάλλονται από τη διαπίστωσή του ότι τα στοιχεία «D'ORO» και «DEL SOLE» αποτελούν κοινές λέξεις καθώς και στον βαθμό που θεώρησε ότι οι διαφορές μεταξύ των σημείων οδηγούν τον καταναλωτή στην ορθή πρόσληψη των σημάτων.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1)